paragraph_text: "Get Together" je pjesma američke pjevačice Madonne s njezinog desetog studijskog albuma Confessions on a Dance Floor. Pjesmu su napisali Madonna i Stuart Price, a izdana je 6. lipnja 2006. kao treći singl s albuma pod Warner. Bros. Recordsom. Odluka da upravo ova pjesm abude treći singl je proizašla iz činjenice da je ovo bila treća najprodavanija digitalna pjesma s albuma. Izdana je isti dan kada je Madonna započela svoju Confessions Tour. Inspirirana pjesmom "Mousic Sounds Better With You" grupe Stardust, "Get Together" je svojim tekstom prikazivala različite načine pronalaska ljubavi na plesnom podiju.